ফের প্রতারণা চক্রের পর্দা ফাঁস! অভিযোগের তীর চিটফান্ড সংস্থার বিরুদ্ধে

নদিয়া: ফের এক চিটফান্ড সংস্থার জালিয়াতির হল পর্দাফাঁস! শেয়ার কেনাবেচার প্রশিক্ষণ দিয়ে আর্থিক প্রলোভন দেখিয়ে কয়েকশো কোটি টাকা তছরুপের অভিযোগ উঠল চিটফান্ড সংস্থার বিরুদ্ধে।

স্টক গুরুকুলের নামে সংস্থায় প্রশিক্ষণ দেওয়ার বিজ্ঞাপন দিয়ে মানুষজনকে প্রলোভন দেখাত এই সংস্থা। এই চিটফান্ডের কর্ণধার ছিলেন শুভ্র কান্তি নাগ, তার বিরুদ্ধে ইতিমধ্যেই একাধিক অভিযোগ দায়ের করা হয় নদিয়ার কালিনায়নপুর বাসিন্দাদের তরফ থেকে। জানা যাচ্ছে, সেই চিটফান্ড সংস্থা থেকে গোটা রাজ্য জুড়ে চলত টাকা প্রতারণার কাজ।

আরও পড়ুন: আজ পেশ হতে চলেছে রাজ্য বাজেট

কয়েকশো কোটি টাকা প্রতারণার অভিযোগ ওঠে চিটফান্ড সংস্থার বিরুদ্ধে। অভিযোগ দায়ের করা হয় ডিরেক্টর অফ ইকোনমিক অফেন্স এর কাছে। সেই অভিযোগের প্রেক্ষিতে তদন্ত শুরু করে অফিস সিল করে দেওয়া হয় প্রশাসনের তরফ থেকে। ঘটনার পর পলাতক মূল অভিযুক্ত। এই ঘটনায় নাম উঠে আসে তৃণমূলের পঞ্চায়েত প্রধান সুপ্রকাশ দেবনাথেরও। জানা যাচ্ছে, ঘটনার খবর সামনে আসার পরেই অভিযুক্ত তৃণমূল নেতা পলাতক।

তবে চিটফান্ড সংস্থার মূল কান্ডারি শুভ্র কান্তি নাগের বক্তব্য উঠে আসে কলকাতা টিভির হাতে।

বিভিন্ন জায়গা থেকে মানুষকে শেয়ার বাজারের প্রশিক্ষণ দেওয়ার নাম করে স্টক গুরুকুলের নামে সংস্থার বিজ্ঞাপন দেওয়া হয়েছিল। চিটফান্ড সংস্থায় মানুষজনকে লগ্নিও করা হত। কালী নারায়নপুরে তৈরি করা হয়েছিল তাদের প্রধান কার্যালয়। এখান থেকে গোটা রাজ্যজুড়ে চালান হত টাকা প্রতারণার কাজ।

দেখুন অন্য খবর